คลังฯเชื่อแผนการลงทุนภาครัฐฯดันมูลค่าลงทุนไทยปี 59 สูงกว่า 24% ของจีดีพี
คลังฯเชื่อชุดมาตรการรัฐฯ-โครงการใหญ่ ดันมูลค่าลงทุนรวมปี 59 สูงกว่า 24% ของจีดีพี
30 ธ.ค. 2558

กระทรวงการคลังเปิดเผยว่า ชุดมาตรการต่างๆ ของภาครัฐเพื่อสนับสนุนการลงทุนภาคเอกชน และการลงทุนในโครงการขนาดใหญ่ของภาครัฐนั้น นอกจากจะเป็นแรงผลักดันเศรษฐกิจไทยในปี 59 ให้ขยายตัวอย่างแข็งแกร่งผ่านการลงทุนภาคเอกชนที่จะมาเป็นอีกเครื่องยนต์ขับเคลื่อนเศรษฐกิจเสริมเพิ่มจากการใช้จ่ายของภาครัฐและการท่องเที่ยวที่เป็นกำลังหลักในปี 58 และการบริโภคภาคเอกชนที่ได้รับผลบวกจากความเชื่อมั่นที่ปรับดีขึ้นตามลำดับแล้ว
ยังเป็นการลงทุนในอุตสาหกรรมเป้าหมายและการดึงดูดการลงทุนโดยตรงที่มีคุณภาพจากต่างประเทศ ซึ่งจะช่วยเพิ่มระดับการลงทุนของไทยที่ปัจจุบันสัดส่วนการลงทุนรวมอยู่เพียง 24% ต่อ GDP และอยู่ในระดับต่ำมาตั้งแต่วิกฤติเศรษฐกิจในปี 40
 
ที่มา: สำนักข่าวอินโฟเควสท์